सुजाता साहू

सुजाता साहू ही एक भारतीय सामाजिक उद्योजिका आहे. शिक्षिका म्हणून काम केल्यानंतर, लडाख आणि सिक्कीममधील दुर्गम गावांमधील शाळांची परिस्थिती सुधारण्यासाठी तिने 17000ft फाउंडेशन नावाची स्वयंसेवी संस्था स्थापन केली. या स्वयंसेवी संस्थेने संपूर्ण शालेय परिवर्तन प्रकल्प हाती घेतले आहेत. यासाठी शिक्षकांना कठोर प्रशिक्षण दिले. दुर्गम सीमावर्ती शाळांना ग्रंथालये, क्रीडांगणे आणि डिजीलॅब्स प्रदान करून दिले. साहू यांना त्यांच्या कार्याची दखल घेऊन २०१५ चा नारी शक्ती पुरस्कार आणि २०१९ चा वूमन ट्रान्सफॉर्मिंग इंडिया (WTI) पुरस्कार प्रदान करण्यात आला.

 कारकिर्द 
साहू नी अमेरिकेत नऊ वर्षे उद्योग क्षेत्रात (कॉर्पोरेट क्षेत्रात) काम केले. त्यानंतर ती गुरगांव येथे 
स्थलांतरित झाली. तिने दिल्लीच्या एनसीआर येथील श्री राम शाळेत शिक्षिका म्हणून काम केले. या महाविद्यालयात तिने गणित आणि संगणक विज्ञान विषय शिकवले. जून २०१० मध्ये, ती लडाख मध्ये एकट्याने पर्वतारोहण केले. परंतु तिथे पोहोचल्यावर तिला फुफ्फुसाचा आजार झाला. सर्वसाधारण क्षेत्रातील व्यक्ती जेव्हा अती उंचीवर जाते हा आजार होत असतो. प्रकृतीत सुधारणा होण्यासाठी ती एका दुर्गम गावात थांबली. तेथील परिस्थिती पाहून, तिने स्थानिक शाळेतील मुलांना आधुनिक सुविधा पुरवण्यासाठी एक गैर-सरकारी संस्था (एनजीओ) स्थापन करण्याचा निर्णय घेतला.

 17000ft फाउंडेशन 
२०११ साली साहूने तिचे पती संदीप साहू आणि दावा जोरा यांच्यासोबत 17000ft फाउंडेशन नावाची sanstha स्थापन केली. तिने आपल्या एनजीओचे हे नाव समुद्रसपाटीपासून १७,००० फूट उंचीवर केलेल्या पर्वतारोहणावरून ठेवले. स्वयंसेवकांमार्फत अभ्यास आणि निरीक्षण करून तिने लडाखमधील ६०० शाळांची आखणी केली. या sansthene १४० शाळांना खेळाचे मैदान उपलब्ध करून दिले, २३० शाळांना ग्रंथालये दान केलीत. या ग्रंथालयात हिंदी, इंग्रजी आणि उर्दू भाषेतील पुस्तके आहेत. २०१५ मध्ये लडाखी भाषा, 'भोटी' मध्ये पुस्तके नसल्याने, या संस्थेने भाषांतरासाठी निधी उपलब्ध करून दिला आणि २१,००० पुस्तके पुरवली. २०१३ मध्ये या संस्थेने व्हॉलंटूर कार्यक्रम सुरू केला, ज्यामध्ये स्वयंसेवक शिक्षकांची शाळांशी जोडणी करून दिली जाते. स्वयंसेवकांची संख्या दरवर्षी प्रति शाळा एकपर्यंत मर्यादित आहे. तिच्या सामाजिक उद्योजकतेसाठी तिला २०१५ चा नारी शक्ती पुरस्कार दिल्या गेला. २०१९ मध्ये, तिला नीती आयोगाने वूमन ट्रान्सफॉर्मिंग इंडिया पुरस्काराने सन्मानित केले.

 संदर्भ 

 बाह्य दुवे 
 17000ft foundation

वर्ग:इ.स. १९६८ मधील जन्म
वर्ग:हयात व्यक्ती
वर्ग:भारतीय शालेय शिक्षक
वर्ग:२१व्या शतकातील भारतीय शिक्षक
वर्ग:नारी शक्ती पुरस्कारविजेते
वर्ग:स्त्री चरित्रलेख